
З А П О В Е Д

№ РД 12-199/ 16.03.2020 година

Във връзка с въведеното извънредно положение на територията на страната бе издадена заповед на Министъра на здравеопазването №01-124/13.03.2020г., която определя противоепидемичните мерки, които се въвеждат.
 	На основание чл. 44, ал. 2 от Закона за местното самоуправление и местната администрация, предвид с чл. 63, ал. 4 от Закона за здравето, във връзка с намаляване риска от разпространение на COVID-19 и други вирусни заболявания, предавани по въздушно-капков път и във връзка заседание на Общинския оперативен щаб и взетите решения,

РАЗПОРЕЖДАМ:

I. Стриктно да се спазват разпоредбите на Заповед №01-124/13.03.2020 г. на Министъра на здравеопазването, като:

1. Всички лица, завърнали се от рискови държави, незабавно уведомяват личния си лекар и кмета/кметския наместник на съответното населено място, а за град Златарица - оперативния дежурен на тел: 0885106050. Същите да се поставят под карантина за срок от минимум 14 дни в домашни условия или лечебно заведение за всеки конкретен случай. 

2. Всички работодатели организират провеждането на засилени противоепидемични мерки в работните помещения, в т.ч. филтър, дезинфекция и проветряване, инструктаж за спазване на лична хигиена на персонала и не допускат служители или външни лица с прояви на остри заразни заболявания.

3. Преустановяват се посещенията в увеселителни и игрални зали, дискотеки, барове, ресторанти, заведения за бързо хранене, питейни заведения, кафе-сладкарници. На ресторанти и заведенията за бързо хранене се разрешават доставки на адрес при строго спазване на санитарно-хигиенните изисквания. Всички търговски дейности, неупоменати по-горе, в това число аптеката, банковия клон, бензиностанциите и хранителните магазини, продължават да функционират по досегашния ред при строго спазване на санитарно-хигиенните изисквания.


4.  В продължаващите да функционират търговски обекти, съгласно т. 3, в които има обособени места за консумация (бензиностанции, хранителни магазини и др. подобни), местата за консумация се затварят.

5.  Отговорните лица на обектите от т.3, които продължават дейността си:
- Осигуряват организация на работа на обекта, като не допускат струпването на хора. Да се осигури дистанция между клиенти 1,5м. - 2 м. един от друг, вътре и пред обекта.

- Пред входовете на обектите поставят постелки с дезинфектант, които да са постоянно напоени. 

- Обслужващия персонал при възможност да използва предпазни маски, а при продажбата на хранителните продукти да се спазват изискванията и инструкциите на Българска агенция за безопастност на храните.

6. Собствениците и управителите на хотелите и местата за настаняване, освен задълженията за строго спазване на санитарно-хигиенните изисквания, следва:
- По възможност, да ограничат приемането на резервации на туристи от страни с доказано масово разпространение на COVID-19 или региони в страната, в които са открити случаи на вируса.

- В случай, че техни гости проявяват характерни за COVID-19 симптоми (кашлица, висока температура, треска, затруднено дишане, мускулни болки и отпадналост), незабавно да уведомят РЗИ Велико Търново на телефон 0877047058.

7.   Забранява се провеждането на неделния общински пазар в града и пазарите в населените места на общината.

8. Забранява се провеждане на частни мероприятия с масов характер на открито и на закрито.

9. Кметовете на кметства и кметските наместници се задължават:
· Да контролират изпълнението на гореописаните дейности по населени места.
· Да организират провеждането на засилени противоепидемични мерки в работните помещения, съгласно инструкциите на РЗИ.

- Периодично да дезинфекцират спирките, площадите и централните места.
- Незабавно да докладват на оперативния дежурен в Община Златарица при получаване на данни за лица, завърнали се от държави с разпространение на Коронавирус на тел: 0885106050.

- За нарушение на наложена карантина в съответното населено място, незабавно да уведомяват органите на МВР, които оказват съдействие, като създават организация за осъществяването на контрол по изпълнение на разпоредените мерки.

10. Управителят на ЗСУ и ДД да организира провеждането на засилени противоепидемични мерки в обществените пространства в град Златарица, като периодично се дезинфекцират спирките, входовете на административните сгради и централните места на града.


[bookmark: _GoBack]Препис от настоящата заповед да се връчи на кметовете и кметските наместници, на собствениците и управителите на хотелите и местата за настаняване, на отговорниците на търговски обекти, в т.ч. банковия клон, аптеката и бензиностанциите, както и на Управителя на ЗСУ и ДД  за сведение и изпълнение.

Настоящата заповед да се обяви на интернет страницата на Община Златарица, на таблото за обяви, както и на подходящи общодостъпни места на територията на община Златарица.

Контрол по изпълнение на заповедта ще упражнявам лично.

